CONVOCATÒRIA EXTRAORDINÀRIA DE MOBILITAT ERASMUS+ KA131 ESTUDIS CURS 2023-24 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/41230)
  + [Valencià](/va/acuerdo/41969)






Selector de idioma

Leer

* [Español](/es/acuerdo/41460)
* [Valencià](/va/acuerdo/41293)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA EXTRAORDINÀRIA DE MOBILITAT ERASMUS+ KA131 ESTUDIS CURS 2023-24[Butlletí Oficial Universitat d'Alacant](/ca/Publicacion)
=====================================================================================================================================

Secretaria General

Butlletí Oficial Universitat d'Alacant





CONVOCATÒRIA EXTRAORDINÀRIA DE MOBILITAT ERASMUS+ KA131 ESTUDIS CURS 2023-24

Data d'aprovació
:   01/09/2023

Data de publicació
:   04/09/2023

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/41341)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/41085)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/41370)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA EXTRAORDINÀRIA DE MOBILITAT ERASMUS+ KA131 ESTUDIS CURS 2023-24&url=https://www.boua.ua.es/va/acuerdo/41442)

**Títol:** CONVOCATÒRIA EXTRAORDINÀRIA DE MOBILITAT ERASMUS+ KA131 ESTUDIS CURS 2023-24

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 1 de setembre de 2023

CONVOCATÒRIA EXTRAORDINÀRIA DE MOBILITAT ERASMUS+ KA131 ESTUDIS CURS 2023-24

1      Objecte de la convocatòria i procediment de concessió

L'objecte d'aquesta convocatòria, en règim de concurrència competitiva, és assignar places (llistades en l'[annex 1](/Acuerdos/DescargarAnexoxId?idanexo=755828&idacuerdo=41972&idioma=es)) i concedir ajudes per a la realització d'estudis en una universitat europea a l'empara del programa de mobilitat internacional Erasmus+ KA131 durant el segon semestre del curs acadèmic 2023-24 al alumnat que en resulte beneficiari.

Per mitjà d'aquest programa, l'alumnat de la Universitat d'Alacant (UA) pot cursar una part dels estudis en universitats europees amb les quals la UA ha subscrit acords d'intercanvi d'estudiants en el marc del programa Erasmus+ acció KA131. Aquest intercanvi es farà amb l'objectiu de reconeixement acadèmic i d'aprofitament, així com d'adequació al seu perfil curricular.

El període d'estudi a l'estranger ha de formar part del programa d'estudis que segueix l'alumnat per a completar una titulació de qualsevol cicle.

2      Requisits de les persones beneficiàries

Per a obtenir la condició de beneficiari i sol·licitar la participació en aquesta convocatòria, l'alumnat ha de complir els requisits següents:

2.1    Requisit de matrícula

- Estar matriculat en la UA durant el curs acadèmic 2023-24 en una titulació de caràcter oficial de Grau o Màster Oficial per a les quals hi haja oferta de places de mobilitat, que serà la mateixa titulació per a la qual es concedirà la plaça de mobilitat.

2.2   Requisit de crèdits.

- En el moment de la sol·licitud:

a) Haver superat 60 crèdits dels estudis de grau fins a la convocatòria C4 del curs 2022-23, inclusivament.

b) L'alumnat de màster es considera que compleix amb el requisit de crèdits superats.

- En el curs acadèmic de l'intercanvi cal estar matriculat d'un mínim de 12 crèdits, tal com s'especifica en el punt 11.1.

2.3   Requisit d'idiomes de la UA.

- Tenir acreditat en la UA el nivell d'idioma requerit per la universitat de destinació, especificat en el catàleg de places ([annex 1](/Acuerdos/DescargarAnexoxId?idanexo=755828&idacuerdo=41947&idioma=es)) d'aquesta convocatòria.

La Normativa de la UA per a l'acreditació interna de competències lingüístiques en valencià i llengües estrangeres es pot trobar en la pàgina web del Servei de Llengües (Pla d'Acreditació Lingüística - <https://sl.ua.es/va/acreditacio/acreditacio-en-llengues.html>).

Només podran ser considerats els documents obtinguts fins al dia en què acabe el termini de presentació de sol·licituds.

Respecte de l'acreditació d'idiomes per superació d'assignatures, únicament es podran admetre les superades fins a la convocatòria C4 del curs 2022-23, inclusivament.

2.4   Requisit lingüístic de la universitat de destinació

Normalment, les universitats de destinació requereixen documentació acreditativa del requisit lingüístic per a l'acceptació d'estudiants d'intercanvi. Serà responsabilitat de cada estudiant informar-se i conèixer quina és la documentació necessària per a demostrar els requisits lingüístics de les institucions que seleccione. La informació específica de cada universitat d'acollida es pot consultar en la seua pàgina web, en l'apartat d'intercanvis internacionals. Les dades de contacte i els enllaços a les universitats sòcies es poden trobar en la pàgina web de la convocatòria.

De manera general, l'alumnat seleccionat en universitats que requerisquen un certificat lingüístic concret l'haurà de remetre a la institució de destinació.

Per això, han de disposar d'aquesta documentació abans de finalitzar el termini establit per cada institució per a la sol·licitud d'inscripció com a alumnat d'intercanvi (consulteu el termini en la web de la universitat de destinació). Aquest termini pot variar en funció de la universitat i del semestre. En cas contrari, la universitat de destinació podrà rebutjar la sol·licitud i, per tant, no es podrà fer l'intercanvi.

2.5   Altres requisits.

·       No haver obtingut plaça definitiva en un altre programa de mobilitat per al mateix semestre sol·licitat.

·       No haver superat el període màxim d'estades Erasmus d'estudis o pràctiques (LLP-Erasmus, Erasmus Mundus, Erasmus+) permeses:

o         Grau en Fonaments de l'Arquitectura: dos períodes anuals en còmput total.

o         Per a la resta de titulacions: un període anual en còmput total en el mateix nivell d'estudis (grau o màster).

·       No haver incomplit la normativa de qualsevol programa gestionat pel Servei de Relacions Internacionals.

3      Nombre, duració i dotació de les beques

3.1. L'oferta de places (codi del grup de places, institució de destinació, nombre de places disponibles i requisit d'idiomes) organitzades per centre i pla d'estudis està llistada en l'[annex 1](/Acuerdos/DescargarAnexoxId?idanexo=755828&idacuerdo=41715&idioma=es). Les places poden estar compartides entre diferents plans d'estudis; en aquest cas, el mateix codi de places està repetit en el document.

El llistat de places recollit en l'[annex 1](/Acuerdos/DescargarAnexoxId?idanexo=755828&idacuerdo=41168&idioma=es) podrà ser objecte de modificacions durant el procés de selecció si la universitat de destinació decideix modificar l'acord interinstitucional amb la Universitat d'Alacant. Aquestes modificacions serien publicades en les resolucions corresponents.

3.2. Es reservarà un 3 % del total de les places disponibles per a ser cobertes per persones amb diversitat funcional. En aquest cas, les persones aspirants hauran d'acreditar un grau de discapacitat igual o superior al 33 %. En el supòsit de no ser cobertes aquestes places, s'acumularan a les places del torn general.

3.3. El període de mobilitat Erasmus+ KA131 Estudis serà d'un mínim de 2 mesos. Les places d'intercanvi es concediran per a estudiar durant el segon semestre del curs acadèmic 2023-24. S'entén per semestre un dels dos períodes lectius quan el curs acadèmic està dividit així. El període i les dates d'intercanvi dependran del calendari acadèmic de la universitat de destinació.

3.4. L'alumnat seleccionat podrà obtenir una ajuda econòmica. Aquesta ajuda podrà estar constituïda per les aportacions dels fons comunitaris europeus a través del Servei Espanyol per a la Internacionalització de l'Educació (SEPIE), pertanyent al ministeri amb competències en matèria d'universitats, i de fons propis de la UA. La quantia total depèn de la consignació pressupostària d'aquests organismes.

3.5. D'altra banda, la UA promou anualment acords amb diferents ajuntaments per a dotar l'alumnat Erasmus+ d'ajudes addicionals. Aquestes ajudes es concedeixen en funció dels criteris que estableixen aquests organismes (expedient acadèmic, empadronament en el municipi, etc.). No obstant això, la concreció d'aquests acords i convocatòries es duran a terme en el curs acadèmic 2023-24, dependran de la consignació pressupostària d'aquests organismes i el pagament estarà supeditat a la disponibilitat pressupostària.

3.6. La dotació econòmica, en tot cas, serà la corresponent al temps d'estada real de l'alumnat en la universitat de destinació i per un màxim de 6 mesos.

L'import de l'ajuda es determinarà a mesura que els organismes finançadors comuniquen a la UA les quantitats destinades a aquestes finalitats.

La persona beneficiària que done per finalitzada la seua estada abans de complir el període previst, perdrà el dret a percebre la quantia total de l'ajuda. En aquest cas, tindrà dret a la percepció de la part de l'ajuda proporcional al període efectivament gaudit en la universitat de destinació, sempre que hi haja romàs un mínim de 2 mesos, i estarà obligada, si escau,  a reembossar la part de l'ajuda  percebuda indegudament per minoració d'estada o incompliment dels requisits addicionals que hagueren imposat els organismes finançadors.

3.7. La persona beneficiària haurà de facilitar un compte bancari de la qual haurà de ser titular, que serà on es faça l'ingrés de l'ajuda, si escau.

4      Termini i procediment de presentació de sol·licituds

4.1   Termini de presentació

El termini de presentació de sol·licituds serà del 5 al 18 de setembre del 2023.

4.2   Procediment de presentació:

4.2.1. S'haurà d'emplenar el formulari de sol·licitud a través d'UACloud, aplicació Programes de Mobilitat, pestanya UMove, se selecciona Les meues sol·licituds i Nova sol·licitud.

S'hauran d'indicar per ordre de preferència les destinacions a les quals s'opta, i se'n podrà sol·licitar un màxim de 20.

Amb la finalitat de tenir més opcions, es recomana seleccionar destinacions de tres o més països diferents i evitar en la mesura que siga possible concentrar-se en un únic país. Així mateix, és recomanable informar-se prèviament en les pàgines web de cada universitat sobre les condicions de la docència en les destinacions sol·licitades (idioma de docència, programes d'estudis, possible reconeixement acadèmic, etc.) i la seua adequació a l'expedient acadèmic de cada sol·licitant.

Les universitats de destinació seleccionades i el seu ordre de prioritat no seran motiu d'al·legació ni podran ser modificats pels i per les estudiants durant el procés de selecció i adjudicació de places. De la mateixa manera, els canvis en les places oferides per causes alienes a la UA no podran ser motiu d'al·legació.

4.2.2. Documentació acreditativa de coneixement d'idiomes.

El Servei de Relacions Internacionals consultarà la formació lingüística acreditada en la UA per a comprovar el compliment del nivell d'idioma exigit per les universitats de destinació seleccionades.

L'alumnat interessat en programes de mobilitat haurà de comprovar els nivells obtinguts en matèria lingüística que apareixen en UACloud > Expedient acadèmic > Consultar > Expedients > Acreditació i capacitació docent en llengües i, si escau, sol·licitar l'acreditació dels que no estiguen arreplegats en el seu perfil lingüístic seguint el procediment establit pel Servei de Llengües (Pla d'Acreditació Lingüística - <https://sl.ua.es/va/acreditacion/acreditacion-en-lenguas.html>).

4.2.3. Documentació necessària per a obtenir la puntuació del centre

L'alumnat de l'Escola Politècnica Superior ha d'aportar la següent documentació addicional sol·licitada pel coordinador del centre: mèrits relacionats amb mobilitat internacional no ponderats en altres camps, com ara haver participat en un taller internacional, o haver fet pràctiques a l'estranger o qüestions similars. Ha de ser presentada a l'Oficina de Mobilitat de l'EPS durant el període de presentació de sol·licituds ([dwkawzuoj@kfp.in.ey](mailto:nbqdnould@bpe.ka.nq)).

L'alumnat de la Facultat de Ciències haurà d'aportar durant el període de presentació de sol·licituds els mèrits relacionats amb la internacionalització: participació en tallers internacionals o haver fet pràctiques a l'estranger mitjançant una instància genèrica dirigida a l'Oficina de Pràctiques en Empresa, Mobilitat i Inserció Laboral, OPEMIL, de Ciències a través d'UACloud > eAdministració > Instància Genèrica.

L'alumnat de les Facultats de Ciències Econòmiques i Empresarials, Educació, Dret i Filosofia i Lletres no haurà de presentar documentació addicional, ja que aquests centres tenen la informació corresponent.

L'alumnat de la Facultat de Ciències de la Salut no haurà de presentar documentació addicional i seran avaluats amb 2 punts per part del centre.

4.2.4. Dobles graus amb estudis de diferents centres (DADE, TADE i I2ADE)

Els estudiants que segueixen els estudis de DADE, TADE i I2ADE tenen a la disposició les places firmades per als dos estudis. No obstant això, a l'hora de sol·licitar destinacions s'han d'adherir exclusivament a una de les àrees especificades en l'oferta de l'[Annex 1](/Acuerdos/DescargarAnexoxId?idanexo=755828&idacuerdo=41956&idioma=es) (Àrea de Dret, Àrea de Turisme, Àrea d'Informàtica o Àrea d'Empresa); és a dir, solament poden elegir places d'una àrea.

Si no se seleccionen únicament destinacions d'una àrea determinada, s'assignarà d'ofici segons l'àrea en el qual s'hagen seleccionat el nombre més elevat de destinacions. Si no hi ha una àrea prioritària, s'elegirà la corresponent a la de la primera destinació sol·licitada.

4.2.5. Les persones aspirants que puguen acreditar un grau de discapacitat igual o superior al 33 % hauran de presentar el certificat corresponent a través d'UACloud > eAdministració > Instància Genèrica adreçat al Servei de Relacions Internacionals.

5      Criteris d'adjudicació

5.1. La selecció de places es resoldrà d'acord amb la valoració dels mèrits acreditats per cada estudiant atenent el barem que es detalla en l'[Annex 2](/Acuerdos/DescargarAnexoxId?idanexo=755809&idacuerdo=41622&idioma=es).

Tots els mèrits presentats s'hauran de reunir en la data de finalització del termini de presentació de sol·licituds i acreditar-se en la forma que s'estableix en cada cas.

El barem comprendrà tres apartats i la puntuació total resultarà de la suma d'aquests apartats: a+b+c:

a) Expedient acadèmic en l'estudi des del qual se sol·licita l'intercanvi.

b) Coneixement d'idiomes.

c) Puntuació del centre.

5.2. Prioritats. La selecció es farà tenint en compte les prioritats següents:

-  Prioritat 1: estudiants amb diversitat funcional, segons el contingent de reserva esmentat en el punt 3.2. Això es reflectirà sumant 30 punts als obtinguts en el barem.

-  Prioritat 2: estudiants que no hagen sigut Erasmus anteriorment en el mateix nivell d'estudi. Això es reflectirà sumant 10 punts als obtinguts en el barem.

-  Prioritat 3: estudiants que ja hagen sigut Erasmus en cursos anteriors.

-  Prioritat 4: estudiants que hagen renunciat a una plaça Erasmus+ en la convocatòria immediatament anterior, sense motius justificats, fora dels terminis establits. Això es reflectirà amb la reducció de 2/3 de la puntuació.

Cada prioritat preval sobre les posteriors.

5.3. Les places es distribuiran per ordre de puntuació total i no s'adjudicaran més places de les oferides. En cas d'estudiants que obtinguen la mateixa puntuació, el desempat es farà atenent, en primer lloc, al nombre més alt de crèdits superats, i, en segon lloc, a la nota més alta d'expedient. En cas de persistir l'empat, s'utilitzarà l'ordre alfabètic del primer cognom de les persones sol·licitants. L'ordenació començarà per la lletra "U" d'acord amb el resultat del sorteig a què es refereix el Reglament general d'ingrés del personal al servei de l'administració de l'estat, publicat en el BOE del 13 de maig de 2022.

6     Òrgan Gestor i Comissió de valoració

6.1. Òrgan gestor

L'òrgan gestor de la convocatòria, el Servei de Relacions Internacionals, s'encarrega de l'ordenació i instrucció del procediment i acordarà totes les actuacions necessàries per a la determinació, el coneixement i la comprovació de les dades en virtut de les quals s'ha de dictar resolució.

La unitat administrativa de referència és la Unitat de Convocatòries i Gestió Econòmica del citat servei, contacte: [i.whjjbifkh@mm](about:blank).

Quan la sol·licitud no reunisca els requisits o no l'acompanye la documentació que siga exigible, es notificarà a la persona sol·licitant la causa que impedeix la continuació del procediment i se la requerirà perquè, de conformitat amb la legislació de procediment administratiu comú, esmene la falta o adjunte els documents preceptius, amb indicació que si així no ho fa així, es considerarà que desisteix de la seua petició, amb resolució prèvia que haurà de ser dictada en els termes previstos legalment.

6.2. Comissió de valoració

La comissió de valoració farà l'examen i l'avaluació de les sol·licituds presentades, així com la consegüent proposta de concessió i denegació de les ajudes.

La comissió titular tindrà aquesta composició:

Presidència:

-          Vicerectora de Relacions Internacionals i Cooperació per al Desenvolupament o persona en qui delegue.

Secretaria:

-          Subdirectora de Mobilitat d'Estudiants

Vocals:

-          Directora del Servei de Relacions Internacionals

La comissió suplent tindrà aquesta composició:

Presidència:

-          Director del Secretariat de Mobilitat (responsable de la Coordinació Institucional Erasmus+)

Secretaria:

-          Subdirectora de Gestió de Projectes de Mobilitat.

Vocals:

-          Gestora en cap de Convocatòries i Gestió Econòmica.

Tots i cadascun dels membres integrants de la comissió de valoració hauran d'emplenar i signar el  document DACI corresponent (Declaració d'absència de conflicte d'interessos) que es troba en la pàgina de la Subdirecció de Subvencions de la Universitat d'Alacant. (<https://sc.ua.es/va/subvenciones/unidad-subvenciones/documentos/daci-subvencions-cas.docx>).

La comissió de selecció es reserva el dret de convocar les persones candidates per a contrastar qualsevol informació relacionada amb el contingut de la sol·licitud.

7.   Resolució, notificació i publicació dels resultats

Atenent el principi de transparència que recull la Llei 40/2015, d'1 d'octubre, de règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://sri.ua.es/va/movilidad/erasmus-ka131.html>, substitueixen la notificació a les persones interessades i produeixen els mateixos efectes. En aquesta mateixa direcció hi ha la resta d'informació general referent a la convocatòria, els annexos, i l'accés a tota la normativa i la legislació que s'hi esmenta.

En acabar el termini de presentació de sol·licituds es publicarà la llista provisional de sol·licituds admeses i el resultat provisional de l'aplicació dels criteris d'adjudicació establits en el punt 5.

De la mateixa manera, es publicarà la llista de sol·licitants exclosos, totalment o parcialment (és a dir, no admesos en alguna de les places), amb indicació del motiu de l'exclusió.

Totes les persones sol·licitants disposaran d'un termini de 10 dies hàbils per a presentar al·legacions, comptadors a partir de l'endemà a la publicació.

Una vegada resoltes les al·legacions, es publicarà la llista definitiva de sol·licituds admeses i excloses, totalment o parcialment, i la puntuació definitiva resultant d'aplicar els criteris d'adjudicació establits en el punt 5.

A continuació, es publicarà l'assignació provisional de places i la llista d'espera. Així mateix, cada aspirant podrà visualitzar el resultat d'aquesta selecció en UACloud > Programes de Mobilitat > UMove > Les meues sol·licituds > Consulta les meues sol·licituds.

No obstant això, l'assignació definitiva de places serà el resultat del procés següent:

7.1. Primera assignació

Les i els candidats seleccionats en aquesta proposta disposaran d'un termini de 5 dies hàbils per a acceptar, esperar a una millor adjudicació (millora) o per a renunciar a la plaça assignada, comptadors des de l'endemà de la data de publicació, i ho hauran de fer exclusivament a través de l'aplicació d'UACloud > Programes de Mobilitat > UMove > Les meues sol·licituds > Consulta les meues sol·licituds, prement "Acceptar" "Millorar" o "Renunciar" en la institució que els haja sigut assignada.

En cas que la plaça adjudicada siga la primera opció sol·licitada, només es podrà acceptar o renunciar a aquesta plaça, ja que no hi ha opció de millora.

En el cas que la plaça adjudicada no siga la primera opció sol·licitada, es podrà acceptar (i passarà a ser l'opció definitiva); sol·licitar millora i esperar a una millor assignació, o renunciar.

Es considerarà renúncia per part del candidat o candidata si no fa cap actuació durant aquest tràmit, i es considerarà que desisteix de la seua sol·licitud en aquesta convocatòria.

7.2. Segona assignació.

Passat el termini anterior, es publicarà una segona assignació de places, que tindrà caràcter definitiu. Aquesta adjudicació definitiva contindrà la reassignació de les renúncies presentades en la fase anterior.

L'alumnat que haja sigut adjudicatari d'una plaça en aquesta última assignació tindrà un termini de 5 dies hàbils per a acceptar-la o renunciar-hi, comptador des de l'endemà de la data de publicació, i ho hauran de fer exclusivament a través de l'aplicació d'UACloud > Programes de Mobilitat > UMove > Les meues sol·licituds > Consulta les meues sol·licituds, prement "Acceptar" o "Renunciar" en la institució que els haja sigut assignada.

Qui en la primera assignació haja optat per la millora haurà d'acceptar ara o renunciar a la plaça adjudicada (tant en el cas d'haver obtingut millora com en el cas de continuar en la mateixa plaça adjudicada inicialment).

Es considerarà renúncia si el candidat o la candidata no fa cap actuació durant aquest tràmit, i es considerarà que desisteix de la seua sol·licitud en aquesta convocatòria.

7.3. Assignació de vacants

En la resolució definitiva es convocarà a participar en l'assignació de vacants. Podran participar-hi els qui no hagen obtingut plaça.

Les persones interessades a participar hauran d'emplenar un formulari, en el termini de tres dies hàbils, en el qual indicaran l'elecció de places per ordre de preferència. En els casos que els i les aspirants no emplenen el formulari en el termini establit, s'entendrà que no tenen interès a participar en l'assignació de vacants.

En acabar aquest termini s'adjudicaran les places vacants per ordre de nota mitjana de les i els interessats (punt `a' del Barem) després d'aplicar les prioritats corresponents. Aquesta informació és la publicada en les llistes definitives de sol·licituds admeses i excloses i puntuació definitiva dels aspirants.

En el cas que hi haja empat en aquesta nota mitjana, caldrà atenir-se a la puntuació més alta obtinguda en els apartats del barem que s'indiquen: 1r) nombre de crèdits superats; 2n) nivell d'idioma, fins a arribar al desempat. En cas de persistir l'empat, s'utilitzarà l'ordre alfabètic del primer cognom de les persones sol·licitants, i l'ordenació començarà per la lletra "U" d'acord amb el resultat del sorteig a què es refereix el Reglament general d'ingrés del personal al servei de l'administració de l'estat, publicat en el BOE de 13 de maig de 2022.

Es publicarà una última assignació de places, que tindrà caràcter definitiu, la qual inclourà l'alumnat que haja obtingut plaça en aquesta última fase del procés.

7.4. Comunicació de les dates de la mobilitat

Després de l'última resolució d'assignació de places, se sol·licitarà a l'alumnat beneficiari que indique les dates de la seua mobilitat (d'acord amb el calendari acadèmic de la universitat de destinació). Això es farà a través de l'aplicació UACloud > Programes de Mobilitat > UMove > Les meues places > Estat.

8.   Acceptació de la mobilitat

8.1. Acceptació per part de la universitat de destinació

El Programa Erasmus+ KA131 està basat en acords bilaterals signats entre la UA i institucions d'educació superior europees. Això implica l'acceptació de la mobilitat per part de les dues institucions.

Una vegada assignades les places per part de la UA, l'alumnat ha de fer els tràmits de sol·licitud d'inscripció en la institució de destinació (Application procedure) per a ser acceptat per aquesta institució, la qual el podrà rebutjar per diferents raons basades en l'acord bilateral, entre les quals:

·         Que no hi haja un flux equilibrat entre el nombre d'estudiants rebut i enviat.

·         Que no complisca els terminis per a inscriure's en la universitat de destinació.

·         Que no complisca el requisit mínim de coneixement d'idioma de la universitat de destinació.

·         Que no complisca el requisit acadèmic exigit per la universitat de destinació.

Per tot això, l'assignació de places que fa la UA no serà efectiva fins a l'acceptació per la institució de destinació.

8.2. Situacions derivades d'esdeveniments globals

Tenint en compte que l'acceptació de l'alumnat en els diferents països es pot veure afectada per esdeveniments globals sobrevinguts que produïsquen inestabilitat que impedisquen la mobilitat (pandèmies, conflictes bèl·lics, etc.), no es produiran reassignacions en aquests casos a altres destinacions ni a altres programes d'intercanvi dels que gestiona el Servei de Relacions Internacionals. Així mateix, la modalitat de docència presencial es pot veure afectada i passaria a docència en línia.

Per tant, es recomana no incórrer en despeses fins que la possibilitat de viatjar a la destinació estiga confirmada. Per això, és aconsellable no reservar viatges ni allotjament fins al mateix moment de fer la mobilitat.

9. Renúncia i penalització

No es permeten renúncies parcials, per tant, no es podrà formalitzar la renúncia mantenint alguna de les destinacions sol·licitades, sinó que es renuncia a la participació en el programa.

La renúncia s'ha de notificar mitjançant la presentació de la sol·licitud corresponent (disponible per a aquesta finalitat en la web) a través d'UACloud > Sol·licituds UA > Inici > "SRI. Mobilitat. Consultes, sol·licituds, suggeriments i queixes" indicant Tipus "Renúncia"; o bé mitjançant UACloud > eAdministració > Instància Genèrica dirigida al Servei de Relacions Internacionals.

Les renúncies no penalitzaran mentre siguen presentades en els terminis establits dins del procés d'assignació de places.

Fora d'aquests terminis, i atès que les renúncies perjudiquen el procés selectiu, es penalitzaran segons establisca cada convocatòria.

L'alumnat que haja renunciat sense motiu justificat a la plaça Erasmus+ fora dels terminis establits en la convocatòria immediatament anterior, veurà penalitzada la seua participació amb la reducció de 2/3 de la puntuació tal com s'especifica en l'apartat 5.2. de la present convocatòria.

Si un o una estudiant que ha obtingut plaça no presenta renúncia, però no s'incorpora a la universitat de destinació en la data prevista, la seua participació serà cancel·lada d'ofici. A més, aquesta persona serà penalitzada, i serà exclosa de la possibilitat de mobilitat en la següent convocatòria Erasmus+ KA131 Estudis en què sol·licite participar.

10. Marc legal i pressupostari

La convocatòria d'ajuda, amb referència 2023CT0151, que serveix de base reguladora, està recollida en la línia de subvenció 2023LS0036 de l'edició 2023 del Pla Estratègic de Subvencions 2021-23 de la Universitat d'Alacant.

Aquesta convocatòria es regeix, a més de les normes establides en aquesta, per les disposicions europees per al Programa Erasmus+, per la Normativa General de Mobilitat de la Universitat d'Alacant i per les bases reguladores que regeixen l'adjudicació de destinacions i la concessió d'ajudes per a participar en els programes de Mobilitat Erasmus+ de la UA (disponible en [https://www.boua.ua.es/acuerdos/descargaracuerdo/16832](https://www.boua.ua.es/Acuerdos/DescargarAcuerdo/16473)).

La subvenció assignada s'ajustarà al que es disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

La dotació màxima d'aquesta convocatòria és de 600.000 €, dels quals, la quantia corresponent al SEPIE s'estima en 500.000 € i està consignada en les aplicacions 09.40.2C.80.84 i 43.12.9Q.58.79 del centre de despesa 5160 del Servei de Relacions Internacionals. La dotació màxima corresponent a la UA és de 100.000 € i està consignada en l'aplicació 14.38.9P.85.17 del mateix centre de despesa. S'aplicaran les disposicions fiscals vigents.

Aquesta dotació es podrà incrementar a conseqüència de la concurrència d'alguna de les circumstàncies previstes en l'art. 58.2 a) del Reglament de la Llei 38/2003 de 17 de novembre, o bé per la no assignació de l'import total de la dotació de la convocatòria. El pagament d'aquesta dotació està supeditat a la disponibilitat pressupostària de la UA.

Aquest projecte ha sigut finançat amb el suport de la Comissió Europea. Aquesta publicació és responsabilitat exclusiva de la UA. La comissió no és responsable de l'ús que es puga fer de la informació que es difon ací.

11.               Reconeixement acadèmic i aprofitament

11.1. Matrícula

En el curs acadèmic de l'intercanvi, l'alumnat ha d'estar matriculat almenys en segon curs de la mateixa titulació que en el moment de la inscripció en el programa. A més, la matrícula ha de contenir un mínim de 12 crèdits en l'estada semestral que, al seu torn, han de poder ser reconeguts en l'intercanvi; és a dir, han de formar part de l'acord d'aprenentatge.

En cap cas entraran a formar part dels mínims a què es refereix el paràgraf anterior crèdits corresponents a diferents especialitats o que superen els necessaris per a l'obtenció del títol corresponent. És a dir, els crèdits mínims que cal realitzar durant l'intercanvi han de formar part del currículum obligatori per a completar els estudis.

11.2. Acord d'aprenentatge

Es rebrà ple reconeixement acadèmic dels estudis superats en el centre d'acollida (sempre que estiguen recollits en l'acord d'aprenentatge) com a part plenament reconeguda de la seua titulació en la UA.

Per a fer-ho, cada estudiant haurà de subscriure un acord d'aprenentatge abans que comence el període de mobilitat. Aquest acord el subscriurà la institució d'origen, la institució d'acollida i cada estudiant, i tindrà caràcter oficial de contracte vinculant per als qui el signen.

La càrrega lectiva en la institució de destinació haurà de ser com a mínim de 12 crèdits per semestre, llevat que la normativa de la universitat de destinació n'indique un nombre més alt.

L'acord d'aprenentatge es gestionarà a través d'UMove, on es denomina contracte d'estudis, seguint la ruta UACloud > Programes de mobilitat > UMove > Les meues places > Contracte.

11.3. Modificació de l'acord d'aprenentatge

Qualsevol revisió de l'acord d'aprenentatge que es considere necessària a l'arribada a la institució d'acollida s'haurà de concretar i formalitzar en el termini d'un mes. Qualsevol modificació posterior que excepcionalment siga necessària haurà de ser acceptada formalment per les tres parts i aplicar-se immediatament.

11.4. Denegació del reconeixement de la mobilitat

El reconeixement de la mobilitat realitzada en la institució d'acollida únicament podrà ser denegat si no s'ha aconseguit el nivell acadèmic requerit per la institució d'acollida o bé s'incompleixen les condicions relatives al reconeixement acordades per les institucions participants.

Així mateix, a qui es negue a complir les exigències del seu programa d'estudis a l'estranger se li exigirà el reembossament, total o parcial, de la beca individual.

11.5. Aprofitament

Cada estudiant ha d'aprovar en la universitat de destinació una part dels seus estudis, i reconèixer-los en la UA per, com a mínim, la meitat dels crèdits mínims de matrícula; és a dir, 6 crèdits per semestre. En cas de no ser així, se li reclamarà la devolució de la beca.

12. Obligació i justificació del beneficiari

12.1. Obligacions dels beneficiaris

Són obligacions de les persones beneficiàries, a més de les establides en la Llei 38/2003, general de subvencions, les següents:

a     No acceptar cap altre ingrés incompatible amb la percepció de les dotacions de les ajudes.

b     Comprovar que hi ha oferta acadèmica adequada al seu perfil curricular entre els programes de grau (undergraduate) de les institucions que selecciona. Així mateix, informar-se prèviament sobre les condicions de la docència (idioma de docència, seus disponibles en cada institució, etc.).

c      Matricular-se en la UA i en la universitat d'acollida durant el període acadèmic en què desenvolupe l'estada, com a mínim, dels crèdits mínims exigits.

d     Cursar el període d'estudis establit en el centre concedit i complir amb aprofitament les diferents etapes del procés de formació amb la dedicació requerida; en particular, assistir a totes les activitats lectives, així com presentar-se a les proves i als exàmens que corresponguen a la programació acadèmica de l'estada concedida i superar, com a mínim, el 50% dels crèdits mínims de matrícula necessaris per a obtenir la mobilitat.

e     Mantenir contacte i estar localitzable tant pel Servei de Relacions Internacionals com per la seua coordinadora o coordinador, que es podran posar en contacte amb l'alumnat en qualsevol moment a través del correu electrònic de la UA, tant durant tot el procés de selecció i nominació de la seua candidatura com durant l'intercanvi, així com facilitar les dades de contacte en cas d'emergència.

f       Comunicar immediatament tot canvi de la sol·licitud inicial; en concret al Servei de Relacions Internacionals el relatiu a renúncia, canvis en el calendari, etc., i al seu coordinador o coordinadora el relatius a aspectes acadèmics.

g     Tenir uns coneixements de l'idioma suficients per a integrar-se en la universitat de destinació. La UA no es fa responsable de les mancances que en aquest sentit tinga l'alumnat ni de les conseqüències que se'n puguen derivar, com, per exemple, la no acceptació per part de la institució de destinació.

h     Lliurar en el Servei de Relacions Internacionals els documents següents emplenats adequadament:

I       Contracte de subvenció.

II     Confirmació d'estada.

III    Acord d'aprenentatge (abans que comence la mobilitat).

IV   Acord d'aprenentatge definitiu, en el cas que hi haja hagut modificacions posteriors.

V     Certificat de notes (Transcript of records).

i       Addicionalment, realitzar en mode en línia:

-.I    el test lingüístic OLS prèviament a l'inici de l'estada i

-.II    el Qüestionari UE.

j       Si escau, contractar una assegurança que cobrisca les contingències de malaltia comuna, accident i repatriació.

k      Responsabilitzar-se de buscar i localitzar allotjament i dels tràmits requerits per a la inscripció en la universitat d'acollida.

l       Acceptar totes les condicions del programa.

m    Mantenir operatiu un compte bancari a Espanya per a l'abonament de les ajudes.

n     Inscriure's en el Registre de Viatgers (<https://registroviajeros.exteriores.gob.es/>) i consultar les recomanacions de viatge del Ministeri d'Afers exteriors, Unió Europea i Cooperació (<https://www.exteriores.gob.es/ca/ServiciosAlCiudadano/Paginas/Recomendaciones-de-viaje.aspx>) per al país al qual es viatjarà, així com les del Ministeri de Sanitat (<https://www.sanidad.gob.es/ca/areas/alertasEmergenciasSanitarias/alertasActuales/nCov/spth.htm>). En cas de situacions excepcionals al país de destinació cal seguir en tot moment les indicacions de l'ambaixada corresponent, així com de la universitat d'acollida, i comunicar la situació al Servei de Relacions Internacionals.

A més, són obligacions de les persones beneficiàries, l'acceptació i la justificació de l'ajuda, les contingudes en l'article 14 de Llei 38/2003, General de Subvencions, entre les quals es troben:

a     Dur a terme l'activitat que fonamenta la concessió de l'ajuda en els termes establits en aquestes bases reguladores i altra normativa aplicable.

b     Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c      Conservar els documents justificatius de l'activitat, una vegada realitzada, incloent-hi els documents electrònics, en la mesura que puguen ser objecte d'actuacions de comprovació i control

El mitjà de justificació del compliment de les obligacions es farà de la manera següent:

·         D'acord amb el que estableix el punt catorzè de les Bases reguladores que regeixen l'adjudicació de destinacions i la concessió d'ajudes per a participar en els programes de mobilitat Erasmus+ (Acció clau 1-KA1 per a estudiants amb finalitats d'estudi), beques Santander Erasmus+ i Mobilitat Global ([https://www.boua.ua.es/acuerdos/descargaracuerdo/16097](https://www.boua.ua.es/Acuerdos/DescargarAcuerdo/16481)), les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 de desembre de 2024.

El compte justificatiu del compliment de les obligacions presentat en el Servei de Relacions Internacionals ha de la informació següent:

·         Contracte de subvenció

·         Acord d'aprenentatge (proposta i definitiu)

·         Confirmació d'estada (arribada i eixida)

·         Certificat de notes (Transcript of records)

·         Qüestionari de final d'estada

13. Taxes acadèmiques

No s'haurà d'abonar cap taxa universitària (en concepte de matrícula, inscripció, exàmens oficials, accés a instal·lacions de laboratoris i biblioteques, etc.) en la institució d'acollida durant el període en el qual es produeix la mobilitat. No obstant això, és possible que es cobren quantitats xicotetes per costos relacionats amb l'assegurança, l'afiliació a sindicats d'estudiants i l'ús de material vari com fotocòpies, productes de laboratori, etc. Aquestes quantitats seran equivalents a les cobrades a l'alumnat local pel mateix concepte.

Cada estudiant haurà de continuar abonant les taxes acadèmiques habituals en la UA durant el període de mobilitat al país europeu.

14.  Pagaments

L'abonament de la subvenció es divideix en dos pagaments:

·        Primer pagament: La quantia correspon al 70 % del finançament total previst en el conveni de subvenció. El pagament es tramitarà en el mes següent a la presentació d'aquesta documentació en el Servei de Relacions Internacionals:

o  A través del portal europeu EU Academy:

-   Test inicial d'autoavaluació OLS.

o  A través d'UMove:

-   Contracte de subvenció.

-   Contracte d'estudis inicial.

-  Còpia de l'assegurança de viatge contractat per la UA.

-   Confirmació d'estada amb arribada real.

·        Segon pagament. Inclou l'import de les mensualitats pendents per cobrar, respecte del nombre real de mesos (amb un màxim de 6), segons les dates indicades en la confirmació d'estada. El pagament es tramitarà en el mes següent a la presentació d'aquesta documentació en el Servei de Relacions Internacionals:

o  A través d'UMove:

-   Modificació del contracte d'estudis, si escau.

-  Confirmació d'estada, amb les dates reals d'arribada i eixida de la institució estrangera.

o  A través d'una invitació rebuda per email de la Unió Europea:

-   Qüestionari UE

L'incompliment per la persona beneficiària de qualsevol dels requisits i de les obligacions establits en la resolució de concessió de la subvenció i en aquesta convocatòria i bases reguladores, donarà lloc a la revocació total o parcial de la subvenció i al reintegrament, si escau, de les quantitats percebudes indegudament.

15. Protecció de dades de caràcter personal

De conformitat amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades seran cedides a:

·         La universitat de destinació, amb l'objectiu de gestionar el programa de mobilitat.

·         L'asseguradora d'accidents de viatge, per a la prestació del servei d'assegurances de viatge associat al programa de mobilitat internacional.

·         Entitats financeres.

·         Administració local i autonòmica.

·         Ambaixades, consolats d'Espanya a l'estranger.

·         Centres i organismes: CSI i SEPIE.

Informem que la persona interessada pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [vwu@pz.ej](mailto:eek@nu.ry).

La informació addicional i detallada sobre Protecció de dades, els drets de la persona interessada i la Política de privacitat de la Universitat d'Alacant, es pot consultar en aquest enllaç: <https://seuelectronica.ua.es/va/privadesa.html>

16. Recursos

Contra aquesta convocatòria, les seues bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 38.4 de la Llei orgànica 2/2023, de 22 de març, del sistema universitari, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, d'acord amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora,

Alacant, 1 de setembre de 2023

P.D. de signatura, la vicerectora de Relacions Internacionals i Cooperació per al Desenvolupament.

(Resolució del 22 de desembre de 2020)

Rosa María Martínez Espinosa

Documents annexos:
------------------

* [Descargar 41675\_Convocatoria2\_SMS\_E KA131\_2023-24\_Anexo2\_2023\_va.pdf](/Acuerdos/DescargarAnexoxId?idanexo=755809&idacuerdo=41032)
* [Descargar 41811\_Convocatoria2\_SMS\_E KA131\_2023-24\_Anexo1\_2023.pdf](/Acuerdos/DescargarAnexoxId?idanexo=755828&idacuerdo=41637)
* [Descargar 41350\_Convocatoria2\_SMS\_E KA131\_2023-24\_Anexo2\_2023\_ca.pdf](/Acuerdos/DescargarAnexoxId?idanexo=755829&idacuerdo=41996)





[Carretera Sant Vicent del Raspeig s/n  
03478 Sant Vicent del Raspeig - Alacant  
 Tel. 49 402 4634 - Fax 70 693 5796](https://www.google.es/maps/@24.837257,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12994&trk=tyah&trkInfo=tarId%3P4598499085811%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)